દિગ્દર્શક આશુ ત્રિખાની આવતીકાલે રિલીઝ થતી ફિલ્મ એનેમીના એક આયટમ ગીત સામે સેંસર બોર્ડ ખફા છે . સેંસર બોર્ડની નારાજગી બાદ ફિલ્મના આ ગીતમાં ઉલ્લેખ કરાયેલા કૅટરીના , કરીના , બિપાશા અને પ્રિયંકા નામો હટાવી લેવાયાં છે . હવે આ આયટ સૉંગમાં આ નામોના સ્થાને મિસ ઇન્ડિયા અને મિસ વર્લ્ડ શબ્દો સાંભળવા મળશે . કે કે મેનન , મિથુન ચક્રવર્તી , મહાઅક્ષય ચક્રવર્તી , યુવિકા ચૌધરી તથા સુનીલ શેટ્ટી અભિનીત એનેમી ફિલ્મમાં એક આયટમ સૉંગ છે કે જેમાં કૅટરીના , કરીના , બિપાશા તેમજ પ્રિયંકાના નામોનો ઉલ્લેખ છે . ગીતકાર શબ્બીર અહમદ દ્વારા લિખિત આ ગીતમાં આ ચારેય નામોના ઉલ્લેખ સામે સેંસર બોર્ડે વાંધો ઉઠાવ્યો અને હવે આ ચારેય નામો હટાવી દેવાયાં છે . આ અંગે નારાજગી વ્યક્ત કરતાં દિગ્દર્શક આશુ ત્રિખાએ જણાવ્યું - મારા મત મજુબ કરીના , કૅટરીના , બિપાશા અને પ્રિયંકા અભિનેત્રીઓ માટે ઉપયોગ નહોતા કરાયાં . આ માત્ર નામો જ હતાં , નહિં કે કૅટરીના કૈફ , કરીના કપૂર , બિપાશા બાસુ અને પ્રિયંકા ચોપરા માટે આનો ઉલ્લેખ કરાયો હતો . સેંસર બોર્ડ ઇચ્છતુ હતું કે ફિલ્મ પાસ કરતા અગાઉ અમારે આ ચારેય અભિનેત્રીઓ પાસેથી અનાપત્તિ પ્રમાણ પત્ર એટલે કે એનઓસી લેવી જોઇએ . ત્રિખાએ જણાવ્યું - મને નથી સમજાતું કે સેંસર બોર્ડને એવું કેમ લાગે છે કે આ ચારેય નામો અભિનેત્રીઓ માટે જ ઉપયોગ કરાયેલાં છે . દેશમાં હજારો છોકરીઓ એવી છે કે જેમના નામ કૅટરીના , કરીના , બિપાશા અને પ્રિયંકા હશે .